बाघचाल प्रतियोगिता हुँदै 
मुलुकमै पहिलो पटक राष्ट्रिय बाघचाल प्रतियोगिता हुने भएको छ । मौलिक खेललाई मूलधारमा ल्याउने उद्देश्यसहित आगामी साउन ११ र १२ गते प्रगतिवादी युवा समाज नेपालले पहिलो पटक बाघचाल प्रतियोगिता आयोजना गर्न लागेको हो । 
काठमाडौँ — मुलुकमै पहिलो पटक राष्ट्रिय बाघचाल प्रतियोगिता हुने भएको छ । मौलिक खेललाई मूलधारमा ल्याउने उद्देश्यसहित आगामी साउन ११ र १२ गते प्रगतिवादी युवा समाज नेपालले पहिलो पटक बाघचाल प्रतियोगिता आयोजना गर्न लागेको हो । प्रथम राष्ट्रिय बाघचाल प्रतियोगीता तथा खेलाडी सम्मान नाम दिइएको उक्त कार्यक्रम काठमाडौंको बसुन्धारास्थित चन्द्रविन्दु स्कुलमा हुनेछ । प्रतियोगितामा सात वटै प्रदेशका विभिन्न स्कुल तथा कलेजहरुको सहभागिता रहने आयोजकले जनाएको छ । कार्यक्रममा २ सय ५० जना सम्मको सहभागिता रहने अपेक्षा गरिएको छ । प्रतियोगितामा एउटा विद्यालयउबाट बढीमा ६ जनासम्मले सहभागिता जनाउन पाउनेछन् । प्रतियोगितामा प्रथम,दोस्रो र तेस्रो हुनेहरुलाई क्रमश: ५ हजार ५ सय, ३ हजार ५ सय र २ हजार ५ सय रुपैयाँसहित शिल्ड, मेडल र प्रमाण–पत्र प्रदान प्राप्त गर्नेछन् । 